คะ มีเลือดออกทางช่องคลอดค่ะแต่ไม่ใช่ประจำเดือนนะคะกลิ่นเหม้นตุๆมีเลืออดมาติดต่อกันจะ2สัปดาห์แล้วค่ะปวดท้องมากเวลาเดินรู้สึกเจ็บหน่วงๆ อยากทราบว่าจะเป็นอะไรมั้ยคะและสาเหตุเกิดจากอะไร
สวัสดีค่ะ การที่มีเลือดออก ที่ตรงช่วงที่ควรจะเป็นประจำเดือน มีโอกาสที่จะเป็นเลือดออกผิดปกติจากช่องคลอดได้ ดังนั้นเลือดออกผิดปกติกลางรอบเดือน เลือดออกหลังจากการที่มีเพศสัมพันธ์ หรือรอบประจำเดือนมาไม่สม่ำเสมอ ควรต้องหาสาเหตุค่ะ ว่าเกิดจากอะไรก่อนอื่น ถ้าเคยมีเพศสัมพันธ์ แนะนำให้ตรวจปัสสาวะเพื่อดูการตั้งครรภ์ก่อนค่ะ เนื่องจากถ้ามีการตั้งครรภ์ร่วมมีเลือดออกผิดปกติ แนะนำให้รีบไปพบสูตินรีเเพทย์ค่ะ เนื่องจากอาจเกิดภาวะแทรกซ้อนจากการตั้งครรภ์ได้ เพื่อทำการตรวจอย่างละเอียดค่ะถ้าไม่ได้มีการตั้งครรภ์เกิดขึ้น อาจเกิดได้จากหลายสาเหตุค่ะ เช่น ถ้ามีการรับประทานฮอร์โมนจากภายนอก เช่น ยาคุมกำเนิด โดยเฉพาะอย่างยิ่งยาคุมฉุกเฉิน อาจเป็นสาเหตุที่ทำให้เลือดออกผิดปกติได้นอกจากนั้น ถ้าเลือดออกร่วมการที่มีกลิ่นเเปลกๆ ยังสามารถเกิดได้จากการติดเชื้อที่ปากมดลูก การติดเชื้อในอุ้งเชิงกราน หรือการที่มีภาวะไข่ไม่ตกตามรอบเดือนปกติ ทำให้เลือดออกติดต่อกันยาวนาน รวมไปถึงอาจมีติ่งเนื้อที่ปากมดลูก หรือที่เยื่บุโพรงมดลูก หรือก้อนที่ปากมดลูกหรือ ช่องคลอด หรือมีเยื่อบุโพรงมดลูกหนาตัวผิดปกติแนะนำให้ไปพบสูตินรีเเพทย์เพื่อตรวจค้นเพิ่มเติมค่ะ เเละสามารถหาสาเหตุได้อย่างละเอียดค่ะ เพื่อให้การรักษาที่ถูกต้องค่ะ